ઇસ્લામાબાદઃ ક્રિકેટરમાંથી રાજકારણી બનેલા ઇમરાન ખાનની પાર્ટી પાકિસ્તાન તેહરીક-એ-ઇન્સાફ (પીટીઆઇ)એ રાષ્ટ્રીય ધારાસભાની 270 બેઠકોમાંથી 116 બેઠકો મેળવી છે, જેના પગલે ઇમરાન ખાન 11મી ઓગસ્ટે પાકિસ્તાનના વડા પ્રધાનપદના શપથ લેશે. જોકે ઇમરાનને વડા પ્રધાન બનવા માટે નાના રાજકીય પક્ષો કે અપક્ષોનો ટેકો મેળવવો પડશે. બીજી બાજુ નવાઝ શરીફના પક્ષ પીએમએલ-એનને 62 બેઠકો મળી હોવાથી તે વિપક્ષમાં બેસવા તૈયાર છે. પૂર્વ વડાં પ્રધાન બેનઝીર ભુટ્ટોના પુત્રની આગેવાનીમાં ચૂંટણી લડેલી પાકિસ્તાન પીપલ્સ પાર્ટી (પીપીપી)ને 43 બેઠકો મળી છે. સત્તા મેળવવા માટે ઓછામાં ઓછી 137 બેઠક મેળવવી જરૂરી છે.